Priročnik **Svet med vrsticami:** si lahko ogledate [tukaj](http://www.humanitas.si/data/useruploads/files/1361532772.pdf).

Delavnice so v priročniku razdeljene v različne sklope, in sicer **Kadar želite …**

- … da učenci razvijajo tudi drugačne poglede.

- … da raziskujejo nove povezave.

- … da osebno izkusijo posamezno temo.

- … da razmislijo o sebi in svojem življenjskem slogu.

- … učence navdihniti.

- … delati s filmom.

Priročnik **»Skozi oči drugega: učiti se brati svet – priročnik s poudarkom na staroselskem dojemanju globalnih tem« avtorjev Vanesse Andreotti ter Lynn Mario T.M. de Souze.**

Priročnik je preveden iz angleškega jezika in se navezuje na spletno stran [**www.throughothereyes.org.uk**](http://www.throughothereyes.org.uk), na kateri se nahaja dodatno gradivo oziroma učni dnevnik, v katerega lahko vpisujete svoje ugotovitve. Skozi štiri poglavja (**poglavje o razvoju, izobraževanju, enakosti in revščini**) so predstavljeni različni pogledi na izbrane teme, posebno noto pa dajejo priročniku **pogledi ljudi iz drugih kultur** ter niz učnih aktivnosti, ki spodbujajo mlade k refleksiji o svojem položaju v globalnem kontekstu, zato je priročnik **dober pripomoček pri učnih urah, predavanjih, delavnicah in podobno**.

**Ideje za poučevanje psihologije s filmom**

Avtor: [Janina Curk](http://www.emka.si/avtorji/janina-curk/23612)

**Opis**

Igrani filmi so neprecenljiv vir psihološkega znanja. Vizualno portretirajo in tako nazorno predstavijo psihološke pojave, katerih pomena ne moremo enakovredno dojeti oz. posredovati samo z besedo. V filmu vidimo, kako se “psihologija” kaže v resničnem življenju, kako človek doživlja in se obnaša v vsakodnevnih situacijah. Omogočajo nam podoživetje človeških izkušenj (v različnih prostorih in časih), ki jih nimamo možnosti izkusiti v resničnem življenju, “na lastni koži”. Priročnik Ideje za poučevanje psihologije s filmom je zbirka zamisli za poučevanje/učenje psihologije s pomočjo igranega filma, v manjši meri pa se dotika tudi filma kot medija in oblike umetnosti. Zamisli so predstavljene v obliki priprav za delavnice - idej o tem, kaj lahko počnemo, o čem lahko razmišljamo ob prizorih iz filmov. Ideje so pospremljene z zbirkami vprašanj, strokovnimi besedili (večinoma družbeno-kritične vsebine), predlogi naslovov za eseje, moralnimi dilemami, informacijami o filmih, konkretnimi primeri dejavnosti … **Priročnik je tako v prvi vrsti namenjen učiteljem psihologije, zaradi mnogih korelacij pa tudi učiteljem sociologije, filozofije, medijske vzgoje, državljanske vzgoje in etike v osnovnih šolah, deloma učiteljem ekonomije in tudi angleščine**, saj je večina uporabljenih filmov v angleščini. Zanimiv je lahko tudi učencem oz. dijakom, pravzaprav vsakomur, ki ga zanima učenje psihologije (vede o človekovem doživljanju in vedenju) iz filma (ki je odslikava tega). Obravnava življenjska vprašanja in splošnejša strokovna znanja (srednješolski nivo), izbrani filmi pa so zanimivi za vsakogar, ki ima rad karakterne drame.